Cod roșu de ploi torențiale în două județe din România. Cât este valabil.
Administrația Națională de Meteorologie (ANM) a emis, miercuri seara, avertizări cod roșu de ploi torențiale pentru mai multe localități din județele Argeș și Dâmbovița. Potrivit ANM, este cod roșu în localitățile Câmpulung, Lerești, Valea Mare Pravăț, Bughea de Jos și Bughea de Sus, din județul Argeș, pentru încă o jumătate de oră.
Se vor semnala averse torențiale ce vor acumula peste 20…25 l/mp – în zona avertizată în ultima oră s-au acumulat 40…50 l/mp, frecvente descărcări electrice, intensificări de scurtă durată ale vântului, grindină. În localitățile Moroeni și Runcu, din județul Dâmbovița, este cod roșu până la ora 21.30. Se vor semnala: averse torențiale ce vor acumula peste 40…50 l/mp, frecvente descărcări electrice, grindină, vijelie.